open-index/open-wikipedia-markdown huggingface dataset:
Morane-Saulnier

**Morane-Saulnier** on ranskalainen lentokonetehdas. Yhtiön perustivat 10. lokakuuta 1911 Léon Morane ja Raymond Saulnier nimellä **Aéroplanes Morane-Saulnier**. Raymond oli suunnittellut lentokoneita jo ilmailupioneeri Louis Blériot'n kanssa.

Vuonna 1913 Marcel Brindejonc lensi Euroopan läpi Morane-lentokoneella. Roland Garros lensi Välimeren yli Morane-Saulnier Type H:lla alle kahdeksassa tunnissa.

Morane-Saulnier L oli ensimmäinen kaupallisesti onnistunut kone. Siinä oli potkurin läpi ampuva konekivääri, jota kehitettiin Roland Garrosin kanssa. Se kuitenkin ampui lavat rikki. Lapoja vahvistettiin metallilevyillä vuonna 1915 ja synkronointia pyrittiin parantamaan. Ensimmäisessä maailmansodassa Moranen koneet osoittautuivat hyviksi hävittäjälentokoneiksi. 

1920-luvun lopussa ja 1930-luvun alussa yhtiö tuotti M.S.230- ja M.S.315 -koneita. Armée de l'Airin paras hävittäjä toisen maailmansodan alussa oli M.S.406, mutta se oli suunniteltu vuonna 1935, ja vuonna 1940 se oli vanhentunut.

Sotien jälkeen Morane-Saulnier valmisti koulukoneita ja siviilikoneita. Potez osti 7. tammikuuta 1962 yhtiön, jolloin se sai nimettiin Société d'Exploitation des Établissements Morane-Saulnier (SEEMS). Vuonna 1965 se sulautettiin Sud Aviationiin. Siviilikoneiden valmistus siirrettiin 1966 Société de Construction d'Avions de Tourisme et d'Affaires -yhtiölle (SOCATA), jonka Aérospatiale osti myöhemmin.

Yhtiön toiminta jatkuu EADSin osana.

## Morane-Saulnierin lentokoneet

## Lähteet
* 

## Aiheesta muualla
Tuulilasi (lehti)

**Tuulilasi** on Suomen suurin autolehti. Se on ilmestynyt vuodesta 1963. Lehden julkaisija on A-lehdet ja se ilmestyy 16 kertaa vuodessa. Lehden lukijamäärä on Kansallisen mediatutkimuksen (KMT 2023) mukaan 165&nbsp;200.

*Tuulilasin* perusti Yhtyneet Kuvalehdet Oy vuonna 1963. Lehti siirtyi A-lehtien kustannettavaksi 1971. Vuosina 2015–2017 *Tuulilasia* toimitti A-lehdille alihankintana Närsäkkälän Viestintä -niminen yritys. *Tuulilasin* teko siirtyi takaisin A-lehtiin toukokuussa 2017, ja päätoimittajaksi tuli Olli Koivusalo. Alihankintaan siirryttiin uudelleen  keväällä 2019, kun Hymiö Helsinki alkoi toimittaa lehteä. A-lehdet vastaa edelleen *Tuulilasin* markkinoinnista ja logistiikasta.

## Päätoimittajia
*Ilmo Kurki-Suonio 1963–1970
*Anssi Siukosaari 1970–1974
*Hannu Parpola 1973–1975
*Jukka Miettinen 1975–1978
*Lauri Haapala 1978–1979
*Erkki Raukko 1979–1995
*Matti Saari 1995–1999
*Lauri Larmela 1999–2015
*Jukka Rönkä 2015–2017
*Olli Koivusalo 2017–

## Lähteet

## Aiheesta muualla
*Tuulilasin kotisivut
Gnome-Rhône

**Gnome et Rhône** oli ranskalainen lentokonemoottoreiden valmistaja. Yritys perustettiin kun Ranskan sotaministeriön pyynnöstä Gnome ja Le Rhône yhdistyivät.

Ranskalainen Louis Seguin perusti Société Des Moteurs Gnome -yrityksen vuonna 1905. Louis Verdet perusti Société des Moteurs Le Rhône -yrityksen vuonna 1912.

Yhtiö tuotti lisenssillä saksalaista *Gnom*-moottoria, joka oli Motorenfabrik Oberurselin kehittämä. 

Ensimmäinen maailmansota potkaisi tuotannon käyntiin: yhtiö valmisti sinä aikana 100&nbsp;000 moottoria. Sodan jälkeen yhtiö alkoi valmistaa Bristol Jupiter-moottoriin perustuvaa tähtimoottoria. Toisen maailmansodan alla ja aikana yhtiö valmisti Gnome-Rhône 14K *Mistral Major* -moottoreita, joita käytettiin sekä akselivalloissa että liittoutuneiden joukoissa. 

Vuonna 1945 Gnome-Rhône kansallistettiin ja sulautettiin SNECMAan Avions Voisinin kanssa.

## Gnome-Rhône moottorit
*Gnome Omega
*Gnome Lambda
*Gnome Delta
*Gnome Lambda-Lambda
*Le Rhône 9C
*Le Rhône 9J
*Gnome 9N *Monosoupaupe*
*Gnome-Rhône 9A *Jupiter*
*Gnome-Rhône 5K *Titan*
*Gnome-Rhône 7K *Titan Major*
*Gnome-Rhône 9K *Mistral*
*Gnome-Rhône 14K *Mistral Major*
*Gnome-Rhône 18L
*Gnome-Rhône 14M *Mars*
*Gnome-Rhone 14N
*Gnome-Rhône 14R

## Lähteet

## Aiheesta muualla
*Animaatio Gnome moottorin toiminnasta
Puoliautomaattinen vaihteisto

**Puoliautomaattinen vaihteisto** tai **robottivaihteisto** on automatisoitu manuaalivaihteisto, joka käyttää elektronisia antureita, prosessoreita ja vauhdittajia vaihteiden vaihtamiseen. Kytkin toimii elektronisesti ja synkronisoi ajoitusta ja vääntömomenttia, jotta vaihteen vaihto tapahtuisi mahdollisimman nopeasti ja rauhallisesti. Näin kuljettajan ei tarvitse ohjata kytkimen toimintaa kytkinpolkimella.

Useimmissa puoliautomaattisissa vaihteistoissa kuljettaja voi vaihtaa vaihdetta joko käsin tai antaa automaattisen vaihtotoiminnon hoitaa sen hänen puolestaan. Autonvalmistajat suunnittelivat puoliautomaattisen vaihteiston erityisesti kaupunkiajoa varten. Se onkin perinteistä momentinmuuntimeen perustuvaa automaattivaihteistoa huomattavasti polttoainetaloudellisempi, ja lisäksi myös valmistuskustannuksiltaan edullisempi. Henkilöautojen lisäksi puoliautomaattinen vaihteisto on yleinen nykyaikaisissa kuorma-autoissa.

Esimerkiksi Opelin kehittämä *Easytronic* on puoliautomaattinen vaihteisto. Automaattisen vaihtotoiminnon voi kytkeä ajon aikana pois päältä, jolloin vaihteisto muuttuu käsin käytettäväksi. Lisäksi joissain malleissa käytettävissä on niin sanottu talviasento ja Sport-tila. Talviasennon ollessa kytkettynä liikkeellelähtö tapahtuu kakkosvaihteelta. Sport-tilassa moottori kiertää korkeammille kierroksille ennen vaihtamista.

Muun muassa Volkswagen ja Saab tarjosivat 1990-luvulla joissain malleissaan puoliautomaattista vaihteistoa, jossa vaihteet on sijoitettu perinteisen manuaalivaihteiston tavoin H-kaavion mukaisesti, mutta kytkinpoljinta ei ole lainkaan. Vaihteistoratkaisun suosio jäi vähäiseksi ja se poistui markkinoilta pitkäksi aikaa, kunnes vuonna 2020 Hyundai esitteli samalla periaatteella toimivan oman iMT (*intelligent manual transmission*, ’älykäs manuaalivaihteisto’) -vaihteistonsa.

## Katso myös
* Kaksoiskytkinvaihteisto

## Lähteet
Nyland

**Nyland** voi tarkoittaa seuraavia;

;maantieteellisiä kohteita:
* Nyland, Uudenmaan ruotsinkielinen nimi
* Nyland, taajama Kramforsin kunnassa Ruotsissa
* Nyland, kylä Strömsundin kunnassa Ruotsissa
* Nyland, kylä Uumajan kunnassa Ruotsissa.

;henkilöitä:
* Ørjan Nyland (s. 1990), norjalainen jalkapallomaalivahti

;muita merkityksiä:
* ''Nyland'', Helsingissä vuosina 1922–1947 ilmestynyt sanomalehti
Antipatros (Idumea)

**Antipatros** (, ) oli Herodesten hallitsijasuvun kantaisä ja Herodes Suuren isä. Hän oli alun perin Idumeasta (muinainen Edom), Judean eteläpuolelta. Idumealaiset oli pakotettu juutalaisuuteen.

Makkabialaisen hallitsijasuvun sisäisessä kiistassa Antipatros kannatti Hyrkanos II:a tämän kamppailussa tämän veljeä Aristobulosta vastaan. Lopulta Pompeiuksen avustuksella Hyrkanos sai voiton veljestään. Kun Pompeius ja Julius Caesar ajautuivat sotaan toisiaan vastaan, päättivät Hyrkanos ja Antipatros auttaa Caesaria. Antipatros johti joukkonsa kohti Aleksandriaa, jossa Caesar oli piiritettynä. Saatuaan sodan päätökseen Caesar nimitti Antipatroksen Judean *epitropokseksi* eli hallitsijaksi. Antipatros sai samalla myös Rooman kansalaisoikeudet. 

Julius Caesar murhattiin 15. maaliskuuta 44 eaa. Tämän jälkeen Gaius Cassius Longinus ja Marcus Junius Brutus pakenivat itään. Cassius saapui Syyriaan, missä he määräsivät itäiset maakunnat maksamaan veroa. Juutalaiset määrättiin maksamaan 700 talentin verran veroa. Antipatros jakoi maksettavat verot poikiensa ja ystäviensä kesken. 

Eräs Malakias, joka oli vastussa muun muassa Gofnan, Emmauksen, Luddan ja Thamnan alueista, viivytteli veron maksamista. Cassius lähti joukkoineen marssimaan aluetta kohden. Antipatros pelasti kuitenkin Malakiaan suorittamalla 100 talentin veron roomalaisille. Antipatros kohtasi myös loppunsa, sillä juuri mustasukkaisuuden riivaama Malakias myrkytti hänet. 

Herodes Suuri nimesi perustamansa Antipatriin kaupungin isänsä mukaan.

## Perhe

Antipatros oli naimisissa nabatealaisen Kyproksen kanssa. He saivat neljä poikaa: Feisal, Herodes, Joosef ja Feroras. Pari sai myös yhden tyttären, Salomen.

## Lähteet
Sacha Remling

**Sacha Sebastian Remling** (s. 16. joulukuuta 1971) on suomalainen ravintoloitsija ja toimittaja. Hän oli yksi MoonTV:n tunnetuimmista juontajista.

Remling tuli tunnetuksi MoonTV:n rääväsuisena toimittajana. Hän juonsi ohjelmia *Mustapippuri*, *Radalla*, *REC* ja *Festarispesiaalit* sekä toimi tuottajana ja kanava-AD:nä. Remling on julkaissut myös *Mustapippuri*-keittokirjan (Otava 2001) yhdessä ohjelman toisen toimittajan Matti Djateun kanssa. MoonTV:n lopetettua Remling siirtyi mainostoimisto Taivaaseen. Keväällä 2011 hän juonsi *Ihan finaalissa* -ohjelmaa yhdessä Edu Kehäkettusen kanssa.

Remling perusti We Got Beef -nimisen baarin Helsingin Punavuoreen vuonna 2003 yhdessä Kössi Rehmosen ja Antti Eerikäisen kanssa. Remling, Eerikäinen ja Rehmonen sekä Juri Hakala pitivät Slussen-nimistä ruokaravintolaa Punavuoressa vuosina 2006–2008. Remling, Rehmonen ja Eerikäinen ovat omistaneet myös Bali-Hai-nimisen ruokaravintolan niin ikään Punavuoressa.

Vuonna 2014 Remling ja Edu Kehäkettunen alkoivat juontaa *Hesa o Ygöne* -nimistä ohjelmaa Radio Helsingissä. Ygösen jälkeen Remling siirtyi *Radio Helsingin aamuihin*, jossa hänen juontajakavereinaan olivat Maria Veitola ja Aleksi Pahkala. Keväällä 2015 Remling lopetti juontajana Radio Helsingissä ja muutti USA:han. Remlingillä on pitseria ja retropelihalli Albuquerquessa, New Mexicossa.

## Lähteet

## Aiheesta muualla
* Sacha on gurgo *Helsingin Sanomat*. 12.7.2001.
Korento

**Korento**  on alun perin keppiä tarkoittava suomen kielen sana. Korento voi olla:

*Korento, suomalainen sukunimi 
*Korento, jyväskyläläinen rockbändi 
*korento, kantoväline
*Sudenkorentojen lahkoon kuuluva hyönteinen, myös neidon- tytön-, ukon- rusko- tai keijukorennot,
*muurahais-, harso-, kaisla- tai vahakorentojen heimoon kuuluva verkkosiipinen hyönteinen,
*koskikorentojen lahkoon kuuluva hyönteinen,
*kärsäkorentojen lahkoon kuuluva hyönteinen, myös lumi- ja skorpionikorennot,
*päivänkorentojen lahkoon kuuluva hyönteinen
Sami Rähmönen

**Faisal Sami Adnan Rähmönen** (s. 19. huhtikuuta 1987 Turku) on suomalainen jalkapalloilija, joka edustaa Kolmosessa pelaavaa Peimari Unitedia , kaudesta 2025 alkaen pelaaja-valmentajana. Kaksi edellistä kautta pelaajana. Hän pelasi Kakkosessa edustaen Kaarinan Poikia 2 kautta yhteensä 10 ottelua . Turun Palloseuran edustusjoukkueessa 16 kautta, joista 12 kautta Veikkausliigassa ja neljä kautta Ykkösessä.  Hän on myös pelannut M35 joukkueessa. Hän on pelipaikaltaan oikea laitapuolustaja, mutta voi pelata myös laitalinkkinä.

Rähmönen aloitti jalkapallon pelaamisen 7-vuotiaana Hannunniitun nappuloissa. Hän nousi TPS:n liigajoukkueeseen seuran A-junioreista vuonna 2005, ja vakiinnutti seuraavan kauden alussa paikkansa avauskokoonpanossa. Rähmönen tuli tunnetuksi terävistä oikean laidan nousuistaan, mutta hän hallitsi myös puolustuspelaamisen.

Rähmönen on pelannut Veikkausliigassa 12 kauden aikana 274 ottelua ja tehnyt niissä kahdeksan maalia. Maaleistaan kolme hän teki kaudella 2014 ja kaksi niistä tasapeliin 2–2 päättyneessä kotiottelussa FF Jaroa vastaan. Ykkösessä Rähmönen on pelannut neljänä kautena yhteensä 96 ottelua ja tehnyt niissä kahdeksan maalia, joista kolme kaudella 2019. Hän voitti Suomen Cupin vuonna 2010 ja Liigacupin vuonna 2012.

## Lähteet

## Aiheesta muualla
Setä Koponen

**Setä Koponen** (oikealta nimeltään **Tommi Koistinen**, s. 31. toukokuuta 1978 Espoo), on espoolainen rap-artisti. Hän on tehnyt yhteistyötä muun muassa Raimon, Edu Kehäkettusen, Davon sekä Tuomion & Koneen kanssa. Koistinen on opiskellut Helsingin kauppakorkeakoulussa. Nykyään hän vaikuttaa rap-yhtyeessä nimeltä Reilukerho.

Kesällä 2020 uutisoitiin Tommi Koistisen aloittavan espoolaisen Olarin Panimon toimitusjohtajana.

## Diskografia
### Omakustanteet
* *[[Kehäkettu & Setä Koponen: EP]]* (CD) (2000)
* MC Taakibörsta - *PA 2001* (CD ja 12" vinyyli) (2001)

### Vierailijana

### Kokoelmilla
* Open Records Suomi Hip Hop -kokoelma 2 (CD ja 2LP) (2000)
* Suomi lyriikkaa 1996–1998 (CD)
* Laillista douppia - Suomi Lyriikkaa II (CD)
* Parhaat palat (CD-R) (2001)
* Monelt ne tulee mixtape (CD) (2004)

### Reilukerho
* Kyseenalaisia totuuksia (CD) (2007)

## Lähteet

## Aiheesta muualla
* Legacy of MC Taakibörsta
Jalkanaru

**Jalkanaru** on metsästyksessä käytetty kettujen pyydystämiseen tarkoitettu vaijerisilmukasta, laukaisimesta ja jousesta koostuva ansa. Joissakin malleissa jousen suojana on lisäksi putki.

Jalkanarun käyttö perustuu kettujen taipumukseen käyttää samaa jälkeä kulkiessaan esimerkiksi haaskalle ja pois sieltä, kun lunta on paljon ja umpihangessa kulkeminen on raskasta. Jalkanarua käytetään kettujen pyyntiin niin, että silmukka asetetaan ketun jäljen ympärille hieman lumen alle piiloon. Jalkanaru kiinnitetään risuun tai jarrukalikkaan, joka hidastaa naruun jääneen ketun kulkua niin, että eläin on mahdollista hiihtää tai juosta kiinni ja lopettaa. Kiinteästi ansaa ei tule kiinnittää, jotta kettu pääsee menemään suojaan eikä hätäänny ja revi itseään.

Kun kettu astuu silmukkaan, laukaisin päästää jousen kiristämään silmukan, jolloin jalkanaru kiristyy niin tiukalle, ettei kettu saa vedettyä käpäläänsä silmukan läpi. Kiristyneen silmukan halkaisijan on lain mukaan oltava vähintään 30 mm, jotta eläimen raaja ei vahingoittuisi.  Jalkanaruansa tulee kokea vähintään kerran vuorokaudessa, kuten muutkin elävänä pyytävät ansat. Ansaan jäänyt eläin lopetetaan esimerkiksi haulikolla, pienikaliiperisella kiväärillä tai pistoolilla ampumalla.

Jalkanarupyynnin arvostelijat ovat kiinnittäneet huomiota mm. siihen, että ilveksiä ja susia jää jalkanarupyynnin sallitun saaliin ketun ohella sivusaaliiksi.
## Lähteet
* 
* 
* 
### Viitteet
Muumion paluu

**Muumion paluu** () on vuonna 2001 ensi-iltansa saanut Stephen Sommersin ohjaama yhdysvaltalainen seikkailuelokuva, jonka pääosissa näyttelivät Brendan Fraser, Rachel Weisz, John Hannah, Arnold Vosloo, Oded Fehr, Patricia Velásquez ja Dwayne ”The Rock” Johnson. Se on jatko-osa vuoden 1999 elokuvalle *[[Muumio (vuoden 1999 elokuva)|Muumio]]*.

*Muumion paluun* inspiroimana elokuvasarjalle toteutettiin myös 5 000 vuoden taakse sijoittuva esiosa ja spin-off -elokuva *[[Skorpionikuningas]]*, joka keskittyy Johnsonin esittämään Mathayusiin. Jatko-osa ** sai ensi-iltansa vuonna 2008.

## Tarina

Eletään vuotta 3067 ea. kaupungissa nimeltä Theba. Tuolloin suuri Skorpionikuningas yritti joukkojensa kanssa valloittaa "tunnetun maailman". Seitsemän vuotta kestäneen sodan päätteeksi Skorpionikuninkaan armeija ajettiin Ahm Sheren aavikolle. Yksi kerrallaan he kuolivat aurinkoon. Lopulta vain puolikuollut Skorpionikuningas oli jäljellä. Hän solmi sopimuksen Anubiksen kanssa, jonka mukaan Anubis säästäisi hänet ja hän antaisi sielunsa. Anubis antoi armeijansa Skorpionikuninkaan käyttöön. Kun hän oli tuhonnut kaiken, Anubis pakotti Skorpionikuninkaan palvelemaan häntä ikuisesti. Hänen armeijansa muuttui hiekaksi ja siellä he odottavat hiljaa herättämistään.

Siirrytään Lontooseen vuoteen 1933. Evelyn ja Rick ovat saaneet lapsen nimeltä Alex. Evelyn on nähnyt unen, jossa hän on temppelissä missä kukaan ei ole ollut pitkään aikaan. He menevät tutkimaan tätä temppeliä ja sinne tulevat rosvot, jotka etsivät Skorpionikuninkaan rannekorua. Evelyn ja Rick löytävät arkun, avaavat sen ja löytävät tuon rannekorun. Avaamisen jälkeen temppeli alkaa täyttyä Niilin vedellä. 

Hamunaptrassa, kuolleiden kaupungissa, löydetään elämän- ja kuolemankirjat. Kirjojen löytäjät etsivät Imhotepin arkkua ja lopulta löytävätkin sen. Imhotep aiotaan taas herättää henkiin. Jotta Imhotep saisi maailmanvalloitussuunnitelmansa täytäntöön, hän tarvitsee Skorpionikuninkaan rannekorun, joka taas on O'Connelleilla Lontoossa. 

Lontoossa Evelyn päättelee, että rannekoru näyttää tien Ahm Sheren kadonneeseen kaupunkiin, joka on samalla Anubiksen kadonneen armeijan hautapaikka. Imhotepin löytäjät tunkeutuvat O'Connelleiden taloon. He eivät löydä rannekorua, koska Alex laittoi sen käteensä. He sieppaavat Evelynin ja aikovat uhrata hänet Imhotepille. Hänen miehensä Richard O'Connell kuitenkin onnistuu pelastamaan hänet ja he päättävät lähteä kohtia Ahm Sheren aavikkoa.

Matkalla heille kuitenkin selviää, että Imhotep ja Anck-su-Namun ovat heidän perässään. He sieppaavat Alexin ja jos he onnistuvat herättämään Skorpionikuninkaan eloon, Imhotep tappaa hänet ja hän hallitsee maailmaa yhdessä Anck-su-Namun kanssa. 

He löytävät Ahm Shereen, siellä retkikunnan kimppuun hyökkäävät muumio-apinat, jotka tappavat retkikunnasta suurimman osan. Hazef herättää hiukan myöhemmin Skorpionikuninkaan ja Anubiksen armeijan. Ardeth Bay johtaa medjait taisteluun, jossa he yrittävät pysäyttää Anubiksen armeijan, joka koostuu kahdella jalalla kävelevistä suurista sakaaleista. Rick, Evy, Alex ja Jonathan pääsevät kultaiseen pyramidiin, tappavat Skorpionikuninkaan ja lähtevät pois.

## Rooleissa
Burnout (täsmennyssivu)

**Burnout** voi tarkoittaa ainakin seuraavia:

* burnout eli työuupumus, loppuunpalaminen
* *[[Burnout (pelisarja)|Burnout]]*, autopelisarja
** *[[Burnout (videopeli)|Burnout]]*, pelisarjan ensimmäinen osa vuodelta 2001
* *[[Burnout (elokuva)|Burnout]]*, vuoden 1979 elokuva
* Burnout, chicagolainen yhtye.
Alan Smith (jalkapalloilija, 1980)

**Alan Smith** (s. 28. lokakuuta 1980 Leeds, Englanti) on englantilainen jalkapalloilija. 178 senttimetriä pitkän Smithin pelipaikka on hyökkääjä. Hän on tunnettu kovasta pelityylistään.

Smith aloitti ammattilaisuransa vuonna 1998 Leeds Unitedissa, jota hän oli edustanut jo juniorina. Hän pelasi seurassa vuosikaudet, ja nousi hyvien Valioliiga ja Mestarien liiga -esitystensä ansiosta aina maajoukkueeseen asti. Vuonna 2004 Smith siirtyi Manchester Unitediin, mutta hänen roolinsa Manchesterissä jäi selvästi pienemmäksi kuin mitä se oli Leedsissä.

61:n ManU:ssa pelatun liigaottelun jälkeen Smith siirtyi Newcastle Unitediin kesällä 2007 kuuden miljoonan punnan siirtosummalla.

Englannin maajoukkueessa Smith on pelannut 16 ottelua ja tehnyt niissä yhden maalin. Maajoukkuedebyyttinsä hän teki vuonna 2001.

## Aiheesta muualla
*Profiili Manchester Unitedin kotisivuilla
Keeper of the Seven Keys Part I

**Keeper of the Seven Keys part I** on power metal -yhtye Helloweenin toinen levy, joka ilmestyi vuonna 1987. Albumia pidetään yhtenä yhtyeen parhaista ja koko power metal -tyylilajin ehdottomista kulmakivistä. Kappale ”Future World” julkaistiin singlenä ja ”Halloweenista” julkaistiin musiikkivideo. Albumilla laulajan tehtävät otti ensi kertaa Michael Kiske.

## Kappaleet
### Alkuperäinen levy 1987
**A-puoli**

**B-puoli**

*Jotkut versiot sisältävät kappaleen "Judas" kuudentena ennen "Future Worldia"

### Expanded-levyn bonuskappaleet

## Kokoonpano
*Markus Grosskopf – basso
*Kai Hansen – kitara
*Michael Kiske – laulu
*Ingo Schwichtenberg – rummut
*Michael Weikath – kitara

## Arvostelut
* Allmusic: 

## Tuotanto
*Tommy Newton – tuottaja, äänisuunnittelija
*Tommy Hansen – aputuottaja, äänisuunnittelija,  miksaaja
*Edda & Uwe Karczewski – kannen suunnittelu (alkuperäinen konsepti Hansenin)
*Limb – kansivihon ja takakannen konsepti

## Lähteet

## Aiheesta muualla
* 
*
Heinäturpiaali

**Heinäturpiaali**, aikaisemmalta nimeltään **riisivarpunen** (*Dolichonyx oryzivorus*) on turpiaaleihin kuuluva lintu ja sukunsa ainoa laji.

## Ulkonäkö ja koko
Linnun pituus on 18 senttiä ja paino keskimäärin 43 grammaa. Koiras on ainoa amerikkalainen lintulaji, joka on alapuolelta kokonaan musta ja selkäpuolelta valkoisen kirjava. Sen takaraivossa ja niskassa on laaja keltainen laikku ja matala töyhtö. Kesäisen sulkasadon jälkeen koiras saa naaraan pukua muistuttavan peruspuvun, jossa se muistuttaa nuorta keltasirkkua. Sen pyrstösulat ovat teräväkärkiset. Lentoääni on melodinen ”pink”, laulu on kaunis, melodinen säe.

## Levinneisyys ja elinympäristö
Heinäturpiaalia tavataan Pohjois-Amerikan keskiosissa itärannikolta lähes länsirannikolle saakka, sekä Kanadassa että Yhdysvalloissa. Sen elinympäristön ala on 3,88 miljoonaa neliökilometriä ja populaation koko 11 miljoonaa yksilöä. Lajin kanta on pienentynyt merkittävästi viimeisen sadan vuoden aikana erityisesti alueen itäosissa. Syynä on todennäköisesti viljelymenetelmien muutos ja lintumäärän palaaminen aikaisemmalle, ennen Amerikan viljelyalueiden valtavaa kasvua edeltävälle tasolle. Linnut muuttavat talveksi Etelä-Amerikkaan Peruun, Chileen, Argentiinaan, eteläiseen Brasiliaan ja Paraguayhyn. Silloin tällöin lintuja harhautuu myös Länsi-Eurooppaan, muun muassa Azoreilla laji on tavattu toistaiseksi kolmasti. Lajin elinympäristönä ovat korkeat heinikot, niityt, ruoikot sekä riisi- ja  maissiviljelmäalueet.

## Lisääntyminen
Koiraalla voi olla usean naaraan haaremi, jopa neljän. Polygyniset koiraat ovat tavallisesti vanhoja, kokeneita yksilöitä, jotka valtaavat parhaat reviirit. Ne keskittävät tarmonsa ensimmäisen pesyeen hoitamiseen, ja auttavat muita naaraitaan vain jos aikaa ja ruokaa riittää. Ruohonkorsista rakennettu pesä on maassa mättään tai kasvillisuuden suojassa. Naaras munii 3–7&nbsp;munaa, joita se hautoo 10–13&nbsp;päivää. Poikasten hoitoon osallistuu usein kolmaskin lintu, joka voi olla joko naaras tai koiras. Näiden ylimääräisten hoitajien alkuperä ja tarkoitus on tuntematon, mutta arvellaan, että jos kaksi koirasta ruokkii samoja poikasia, saattavat ne molemmat olla olleet hedelmöittämässä naarasta. Poikaset jättävät pesän 10–14&nbsp;päivän ikäisinä. Laji pesii vain kerran kesän aikana. Pesimäkierron pituus on yhdeksän viikkoa.

## Ravinto
Heinäturpiaali etsii ravinnokseen maasta siemeniä ja hyönteisiä. 1900-luvun alussa valtavat parvet ruokailivat Yhdysvaltain kaakkoisosan riisipelloilla aiheuttaen merkittävää tuhoa viljelmille. Niitä pyydystettiin ja tapettiin valtavia määriä. Esimerkiksi vuonna 1912 tapettiin Etelä-Carolinassa 720&nbsp;000 "riisilintua", joksi sitä paikallisesti kutsuttiin, ja laivattiin ruoaksi myytäväksi. Jamaikalaiset syövät edelleen muuttomatkalla levähtäviä rasvaisia turpiaaleja, ja kutsuvat lintua "voilinnuksi".

## Lähteet
Lahden taistelussa kaatuneiden saksalaisten muistomerkki

**Lahden taistelussa kaatuneiden saksalaisten muistomerkki** eli **Taistelun jälkeen**  on Willehad Martinin ja Urho Heinäsen veistämä, vuonna 1920 paljastettu muistomerkki Lahden taistelussa kaatuneen 73 saksalaisen sotilaan muistoksi. Muistomerkki on Lahden vanhalla hautausmaalla.

13. kesäkuuta 1918 nimitettiin pormestari Lyytikäisestä, kaupunginvaltuuston varapuheenjohtaja Vitalista ja valtuusmies (kaupunginvaltuutettu) Teittisestä koostuva kolmihenkinen komitea, jonka tehtävänä oli suunnitella hautapatsaan hankinta sekä haudan jatkuva hoito. Tätä varten myönnettiin kolmetuhatta Suomen markkaa.

Lisäksi Lahden kaupunginvaltuusto järjesti raha-avustuksen kaatuneiden omaisten hyväksi 1918 sekä ilmoitti pystyttävänsä muistomerkin, sekä hoitavan haudat (kirje saksalaisen osasto Brandensteinin komentajalle Otto von Brandensteinille).

## Lahden kaupunginvaltuuston ilmoitus Brandensteinille

## Eversti Otto von Brandensteinin vastaus Lahden kaupunginvaltuustolle

## Lähteet
Länsi-Savo

**Länsi-Savo** on Mikkelissä kuutena päivänä paperisena ja seitsemänä digitaalisena ilmestyvä sanomalehti. 

## Julkaisija ja levikki
Lehteä julkaisee mediakonserni Keskisuomalaiseen kuuluva Keskisuomalainen Media.

Keskisuomalainen Oyj osti Kaakon Viestinnän Länsi-Savo Oy:ltä huhtikuussa 2019.

Kaakon Viestintä syntyi vuoden 2015 alussa, kun Länsi-Savo-konsernin maakuntalehdet ''Itä-Savo'' ja *Länsi-Savo* yhdistettiin *[[Etelä-Saimaa|Etelä-Saimaata]]*, ''Kouvolan Sanomia'' ja ''Kymen Sanomia'' julkaisevan Sanoma Lehtimedian kanssa. Sanoma Media Finland Oy oli osa-omistajana 25. helmikuuta 2019 saakka, jolloin yhtiön koko osakekanta siirtyi Länsi-Savo Oy:n omistukseen.

Lehden päälevikkialuetta on Mikkelin seutu, mutta lehteä tilataan jonkin verran myös Pieksämäen seudulla. Lehden kokonaislevikki on 16 826 (LT 2018) ja paperiversion levikki 15 225 (LT 2018). Lukijoita sillä on noin 41 000 (KMT s2017/k2018).

*Länsi-Savon* levikki on ollut voimakkaassa laskussa, kuten muillakin suomalaisilla sanomalehdillä. Vuonna 2017 pudotus oli lähes kymmenen prosenttia. *Länsi-Savon* toimitus sijaitsee Mikkelin Kirjalassa. Lehti painetaan konsernin omistamassa painossa Kouvolassa.

## Historia
Lehti perustettiin vuonna 1889 *Suomi*-nimisenä. Sen perustaja oli Mikkelin lyseon uskonnon ja suomen kielen lehtori Jaakko Päivärinta, ja lehteä julkaisi pitkään O. B. Blomfelt. Vuosina 1893–1906 lehden nimi oli *Mikkeli* ja tästä eteenpäin *Suur-Savo*. Sen omisti vuodesta 1906 Osuuskunta Mikkeli ja vuodesta 1912 alkaen oma kustannusyhtiö, jonka nimi on ollut vuodesta 1929 alkaen Oy Länsi-Savo. Nykyisen nimensä lehti otti vuonna 1917. Lehti oli ensin nuorsuomalaisten ja sitten edistyspuolueen äänenkannattaja. Vuosina 1917–1918 se ehti olla lyhytikäisen kansanpuolueen äänenkannattaja. *Länsi-Savoa* luettiin pitkään pääasiassa maaseudulla, kun taas kilpaileva kokoomuslainen *[[Mikkelin Sanomat]]* oli 1930-luvulle saakka luetuin lehti Mikkelin kaupungissa. Puolueisiin sitoutumattomaksi *Länsi-Savo* julistautui vuonna 1951, kun edistyspuolueen toiminta lakkasi. Seitsenpäiväisenä lehti on ilmestynyt vuodesta 1965.

## Päätoimittajia
Lehden päätoimittajina ovat toimineet muun muassa seuraavat henkilöt:
* Eino Murole (1924–1926)
* Taavi Viljakainen (1927–1945)
* A. A. Tienheimo (1945–1960)
* Reijo Särkkä (1960–1965)
* Torsti A. Salmi (1965–1975)
* Erkki Kakkonen (1976–1986)
* Ilkka Juva (1987–2000)
* Kari Juutilainen (2000–2005)
* Pekka Lakka (2005–2006)
* Tapio Honkamaa (2006–2013)
* Tiina Ojutkangas (2013–2016)
* Timo Laitakari (2017–)

## Lähteet

## Aiheesta muualla
* Länsi-Savo
* Länsi-Savon vuosikerrat 1917–2013 Kansalliskirjaston digitoitujen aineistojen tietokannassa (käytettävissä vapaakappalekirjastojen tietokoneilla)
* Länsi-Savo Oy:n yhtiöhistoriaa (porssitieto.fi)
Keeper of the Seven Keys Part II

**Keeper of the Seven Keys Part II** on saksalaisen metallimusiikkia esittävän Helloween-yhtyeen kolmas studioalbumi. Albumin tuotti myös yhtyeen edellisellä studioalbumilla *[[Keeper of the Seven Keys Part I]]* tuottajana toiminut Tommy Hansen, ja sen julkaisi levy-yhtiö Noise Records 29. elokuuta 1988. Albumi on nimensä mukaisesti musiikillinen jatko-osa edeltäjälleen, ja se edustaa musiikilliselta lajityypiltään power metalia. *Keeper of the Seven Keys Part II* jäi kitaristi Kai Hansenin viimeiseksi Helloweenissa, sillä hän erosi yhtyeestä albumia seuranneen kiertueen jälkeen.

Albumia pidetään yhtenä power metalin keskeisimmistä ja merkittävimmistä julkaisuista. Albumilta julkaistiin singleinä kappaleet ”I Want Out” ja ”Dr. Stein”, joista muodostui Helloweenin uran keskeisimpiä kappaleita. Albumilla kitaristi Michael Weikathin ja laulaja Michael Kisken rooli kappaleiden säveltämisessä kasvoi, sillä aiemmin yhtyeen pääasiallisena lauluntekijänä toiminut Kai Hansen sävelsi albumille vain kolme kappaletta. Tämän vuoksi *Keeper of the Seven Keys Part II:a* on pidetty toisinaan kokonaisuudeltaan epätasaisempana kuin edeltäjäänsä.

Albumi nousi myös Billboard 200 -listalle Yhdysvalloissa. Brittiläinen *[[Metal Hammer]]* sijoitti *Keeper of the Seven Keys Part II:n* sijalle 32 vuonna 2009 laatimallaan sadan kaikkien aikojen parhaan metallialbumin listalla.

## Kappalelista

## Kokoonpano
*Michael Kiske – laulu
*Kai Hansen – soolo- ja rytmikitara
*Michael Weikath – soolo- ja rytmikitara
*Markus Grosskopf – basso
*Ingo Schwichtenberg – rummut ja lyömäsoittimet

## Arvostelut
* Allmusic: 

## Lähteet

## Aiheesta muualla
* 
*
Arkkimaa

**Arkkimaa** on kuvitteellinen valtio Narnia-kirjoissa. Maan keksi sarjan kirjoittaja C. S. Lewis. Arkkimaan (*Archenland*) nimi on lähtöisen kreikan kielestä, jossa sana "archen" tarkoittaa hallitsijamaata tai vanhaa maata. Arkkimaan pohjoispuolella sijaitsee Narnia ja eteläpuolella Kalormen. Arkkimaa sijaitsee vuoristoisella seudulla ja sen kuninkaat polveutuvat Narnian ensimmäisestä kuninkaasta Frankista ja tämän vaimosta Helenistä. Arkkimaa on lämpimissä väleissä Narnian kanssa, mutta Kalormen valtaisi sen hetkessä, ellei Arkkimaata suojaisi paahtavan kuuma aavikko.
Tisrok

**Tisrok**, josta voidaan käyttää myös muotoa **Tasbanin Tisrok**, on hallitsija kuvitteellisessa valtiossa nimeltä Kalormen, joka kuuluu Narnia-kirjasarjan tärkeimpiin maihin. Tisrokin keksi Narnia-sarjan kirjoittanut C. S. Lewis. Tisrok asuu valtavassa palatsissa Tasban-nimisessä kaupungissa. Tisrok johtaa Kalormenin armeijaa. Tisrok on kuitenkin vain arvonimi, jota jokainen Kalormenin kuningas kantaa. Samalla tosin heistä jokaisen nimi on Tisrok, eikä kukaan muista monesko kyseinen Tisrok kenties on. 

Tisrok on Kalormenin sotaisuudesta johtuen lähes poikkeuksetta sotaisa hallitsija. Kalormen käykin useita sotia rajanaapureitaan vastaan. Tisrokin tehtävä on johtaa itse armeijaa, sillä muuten tarkaaneista &ndash; eli kalormenlaisista ylimyksistä &ndash; voisi tulla liian mahtavia ja he voisivat syrjäyttää Tisrokin.
Arthur Evans

**Arthur John Evans** (8. heinäkuuta 1851 – 11. heinäkuuta 1941) oli englantilainen arkeologi, joka tuli kuuluisaksi Knossoksen löytämisestä 1899. Knossos oli todennäköisesti minolaisen kulttuurin hallitsijan palatsi. Löydöt osoittivat, että vuosina 2500–1400 eaa. Kreikkaan nykyisin kuuluvalla Kreetan saarella kukoisti aiemmin tuntematon neoliittinen kulttuuri.

Knossoksen löydöt olivat aluksi keramiikkaa, mutta syvemmältä Evans löysi ajalle 2000 eaa. ajoitetun minolaisen ylellisen palatsin, joka sisälsi esimerkiksi hienostuneen saniteettijärjestelmän. Palatsin seinät oli koristeltu freskoin, jotka kuvasivat härkäkulttia. Keskuksena oli upea valtaistuinsali. Evans on pyrkinyt entistämään palatsin.

Evans kävi koulua Harrow Schoolissa ja opiskeli Brasenose Collegessa Oxfordissa ja Göttingenin yliopistossa. Evans oli Ashmolean Museumin johtajana Oxfordissa vuosina 1884–1908.

Evansin vieraillessa Suomessa vuonna 1873 hän löysi Inarijärven Ukonsaaresta hopeisen ohimorenkaan, joka ajoittuu rautakauden lopulle.

## Teokset
* 
*  Teoksen verkkoversio (Google Books). Teoksen verkkoversio (Ruprecht-Karls-Universität Heidelberg).

## Lähteet

## Aiheesta muualla
Lucario

**Lucario** () on yksi ns. neljännen sukupolven Pokémoneista. Se on sekä taistelu-, että teräs-tyyppiä. Lucariosta on tehty elokuva, *[[Pokémon: Lucario and the Mystery of Mew]]*. Se muistuttaa jossain määrin kahdella jalalla kävelevää kojoottia, koiraa tai sutta. Sen rinnassa ja ranteissa on isot piikit. Lucario ei ole legendaarinen Pokémon, kuten ennen luultiin, vaan se on samantyyppinen "yksi-laatuaan" Pokémon kuten Snorlax ja Sudowoodo. Lucariolla on kyky "nähdä" ihmisten ja kaikkien muidenkin elävien olentojen aurat. Lisäksi se on niitä harvinaisia Pokémoneja, jotka osaavat puhua ihmisten kieltä. Se kehittyy päiväsaikaan kesytyksellä Riolusta.

Lucario esiintyy Super Smash Bros.-pelisarjan pelissä Super Smash Bros. Brawl. Siinä pelissä tämä esiintyy lukittuna hahmona.

## Iskut
Robert McNamara

**Robert Strange McNamara** (9. kesäkuuta 1916 – 6. heinäkuuta 2009) oli Yhdysvaltain puolustusministeri John F. Kennedyn ja Lyndon B. Johnsonin presidenttikausilla 1961–1968. Erottuaan virasta hän siirtyi Maailmanpankkiryhmän johtoon toimien pääjohtajana vuoteen 1981. Ennen asemaa Kennedyn hallinnossa hän oli toiminut vuodesta 1946 Ford-yhtiön johtajistossa, vuodesta 1955 apulaispääjohtajana ja vuodesta 1960 pääjohtajana. Ministerinä McNamara järkiperäisti Pentagonin varainkäyttöä.

## Vietnamin sota
Kennedyn kabinetin jäsenenä ja puolustusministerinä McNamara oli avainasemassa Yhdysvaltain sitoutumisessa Vietnamin sotaan. Häntä pidetään sodan amerikkalaisen vaiheen pääarkkitehtinä ja hänestä tuli yleisessä mielipiteessä sodanvastaisen liikkeen maalitaulu ja sodan symboli. Myöhemmin McNamara alkoi katua Yhdysvaltain liittymistä taistelutoimintaan ja omaa osallisuuttaan konfliktin eskaloitumisessa täysimittaiseksi sodaksi. 

Puolustusministeri McNamara vaati 18. toukokuuta 1966 Kiinan ja Yhdysvaltojen suhteiden uudistamista ja sanoi, että Kiinan eristäytyneisyyden vähentäminen merkitsisi samalla sodan vaaran vähenemistä. Pekingin radio oli 12. toukokuuta ilmoittanut Yhdysvaltojen ampuneen alas kiinalaisen koneen Junnanin maakunnan eteläosan yläpuolella, minkä amerikkalainen sotilasedustaja oli kiistänyt jyrkästi seuraavana päivänä.

McNamaran eron taustalla olivat erimielisyydet presidentti Johnsonin kanssa suhtautumisessa Vietnamin sotaan, mutta on epäselvää, oliko ero täysin vapaaehtoinen.

## Elokuva
Dokumenttielokuva *[[Sodan oppitunnit]]* käsittelee McNamaran uraa Yhdysvaltain hallinnossa. Sodan oppitunnit sai parhaan dokumenttielokuvan Oscar-palkinnon vuonna 2004.

## Lähteet

## Aiheesta muualla
Ola Kyllönen

**Olavi Tapani ”Ola” Kyllönen** (11. joulukuuta 1955 Helsinki – 31. heinäkuuta 2022 Helsinki) oli suomalainen muusikko. Kyllönen soitti koskettimia ja kitaraa Hurriganesissa syyskuusta 1981 syyskuuhun 1982 ja 1984, albumeilla *[[Hurrygames]]* ja *[[Fortissimo]]*. Hän soitti rumpuja Scapa Flow -yhtyeessä syksystä 1976 loppuvuoteen 1979 ja vieraili yhtyeen vuonna 1980 julkaistulla albumilla ''Uuteen aikaan'' säveltäjänä ja lyömäsoittajana. Hän soitti myös bassoa ja kitaraa Ari Vaahteran sekä kitaraa Positive touch -yhtyeen levyillä. 

## Lähteet

## Aiheesta muualla
*Discogs.com : Ola Kyllönen
Ruby (laulaja)

**Ruby** () syntyään Rania Hussein, ) (s. 8. lokakuuta 1981) on egyptiläinen poplaulaja ja näyttelijä.
Hän on julkaissut tähän mennessä musiikkialbumin nimeltä *Eba'a Abelny* vuodelta 2004). Hänen toisen albuminsa nimeltä Mesheit Wara E7sasy oli määrä ilmestyä heinäkuussa 2006.

Ennen työuraansa Ruby opiskeli lakia Bani Suwayfin yliopistossa. Ennen laulajaksi ryhtymistään Ruby aloitti uransa ensin mallina sen jälkeen, kun puolalainen laulaja Murielle Romanoff löysi hänet Kairon amerikkalaisesta yliopistosta. Romanoff pyysi Rubya musiikkivideolleen lauluun *Don't Make Me Cry*. Video sai aikaan paljon kohua Lähi-idässä ja eripuolilla arabimaailmaa, koska video sisälsi seksuaalisia kohtauksia. Myöhemmin Ruby teki useita televisiomainoksia mainostaen sellaisia tuotteita kuten Pringles, Sparkle ja Alo. 

Mallin työnsä kautta Ruby löysi tiensä elokuviin. Hän esiintyi pienessä koulutytön roolissa komediaelokuvassa *Thakafy*. Lisäksi hän näytteli egyptiläisen elokuvaohjaajan Youssef Chahine elokuvassa *Sekoot Hansawwar* (2001). Siinä hän esitti rikasta ja romanttista tyttöä, joka rakastuu autonkuljettajaansa. Elokuvan myötä Ruby otti käyttöön taiteilijanimensä.

Ensimmäisen musiikkivideonsa Ruby julkaisi vuonna 2003 singlestään *Enta Aref Leih*, josta tuli Lähi-idän musiikkikanavien suuri hitti. Video aiheutti valtavaa kohua joukkotiedotusvälineissä, sillä siinä Ruby esiintyi paljastavassa asussa vatsatanssijana vaeltaen Prahan katuja. Hän on saanut osakseen huomiota ja kritiikkiä myös myöhemmistä videoistaan samasta provokatiiviseksi mielletystä syystä.

Nuorta arabialaista populaarimusiikkisukupolvea edustavan Rubyn musiikki lähentelee tyyliltään vahvasti discomusiikkia, johon yhdistyvät arabialaiset elementit.

## Aiheesta muualla

*Rubyn viralliset kotisivut
Ōitan prefektuuri

**Ōitan prefektuuri** ( sijaitsee Kyūshūssa, Japanissa. Sen pääkaupunki on Ōita.

## Maantiede
Kyūshūn koillisrannikolla sijaitsevaa Ōitaa ympäröivät Miyazakin prefektuuri etelässä ja Fukuokan sekä Kumamoton prefektuurit lännessä. Kapeaa rannikkoaluetta lukuun ottamatta prefektuuri on vuoristojen peittämää. Rannikolta pohjoiseen Seton sisämerellä sijaitsevat Suon ja idässä Iyon kanaalit.

## Aluejako
Ōitan prefektuuri jakautuu 14 kaupunkiin ja neljään muuhun kuntaan, joista kolme on maaseutukaupunkeja ja yksi on kyläkunta. Kunnat kuuluvat kolmeen piirikuntaan, joilla ei ole hallinnollista merkitystä. 

;Kaupungit

*Beppu
*Bungo-Ōno
*Bungo-Takada
*Hita
*Kitsuki
*Kunisaki
*Nakatsu
*Ōita (pääkaupunki)
*Saiki
*Taketa
*Tsukumi
*Usa
*Usuki
*Yufu

;Kunnat piirikunnittain

## Historia
Meiji-restauraatiossa vanhat Buzenin ja Bungon provinssit yhdistettiin Ōitan prefektuuriksi. Alueen hallinta jakautui useiden daimioden kesken, eikä alueelle siksi kehittynyt vahvaa linnakaupunkia, kuten muille Japanin alueille.  

## Matkailu
Ōita on kuuluisa kuumista lähteistään. Prefektuurissa sijaitsevassa Beppun kaupungissa niitä on tuhansia, enemmän kuin missään muualla Japanissa. 

## Lähteet

## Aiheesta muualla

* Ōitan prefektuurin internetsivut
Teknologföreningen

**Teknologföreningen** (lyh. **TF**) on Aalto-yliopiston ainoa julkisoikeudellinen osakunta.
Se perustettiin vuonna 1872 Helsingin teknillisen reaalikoulun opiskelijoiden järjestöksi. Nykyinen Teknologföreningen ja entinen Teknillisen korkeakoulun ylioppilaskunta toimivat ruotsin- ja suomenkielisten opiskelijoiden henkisinä koteina.

## Urdsgjallar
Osakunta toimii Espoon Otaniemessä arkkitehti Kurt Mobergin (1932–2016) suunnittelemassa, vuonna 1966 valmistuneessa *Urdsgjallar*-nimisessä rakennuksessa, joka on suomalaisen betonibrutalismin maineikkaimpia esimerkkejä. Rakennus on huonossa kunnossa ja peruskorjauksen tarpeessa. Vuonna 2020 Teknologföreningen suunnitteli vanhan rakennuksen purkamista kokonaan, sillä osakunta, Aalto-yliopiston ylioppilaskunta ja Aalto-yliopiston kauppatieteiden ylioppilaat suunnittelivat uuden yhteisen opiskelijakeskuksen rakentamista Otaniemen metroaseman ja pikaraitiotiepysäkin läheisyyteen. Kuitenkin loppuvuonna 2023 Teknologföreningen päätti jatkaa Urdsgjallarin käyttöä toistaiseksi, ja suunnitelmat uudesta opiskelijatalosta peruttiin vuonna 2024 rakennuskustannusten nousun vuoksi. Osakunta suunnittelee nyt uuden opiskelija-asuntolarakennuksen rakentamista, joka osittain ympäröisi ja liittyisi Urdsgjallariin ja joka kustantaisi Urdsgjallarin peruskorjauksen.

## Lähteet

## Kirjallisuutta
* 
*
Conrad Lant

**Conrad Lant**, taiteilijanimeltään **Cronos**, (s. 15. tammikuuta 1963 Lontoo) tunnetaan brittiläisen thrash metal/black metal -yhtye Venomin laulaja-basistina. Hän liittyi yhtyeeseen vuonna 1979 kitaristina tavattuaan kitaristi Jeffrey Dunnin (alias Mantas). Lantista tuli yhtyeen basisti ja lopulta laulaja Clive Archerin lähdettyä. Lant ryhtyi soolouralle vuonna 1987, mutta palasi takaisin vuonna 1995, levytettyään useiden metalliartistien kanssa.

## Diskografia
### Venom
* *[[Welcome to Hell]]* (1981)
* *[[Black Metal (Venomin albumi)|Black Metal]]* (1982)
* *[[At War with Satan]]* (1983)
* *[[Possessed (albumi)|Possessed]]* (1985)
* *[[Eine Kleine Nachtmusik (albumi)|Eine Kleine Nachtmusik]]* (1986)
* *[[Calm Before the Storm]]* (1987)
* *[[Cast in Stone]]* (1997)
* *[[Resurrection (Venomin albumi)|Resurrection]]* (2000)
* *[[Metal Black]]* (2006)
* *[[Hell (Venomin albumi)|Hell]]* (2008)

### Cronos
**Dancing in the Fire* (1990)
**Rock n' Roll Disease* (1991)
**[[Venom (Cronosin albumi)|Venom]]* (1995)
**[[Hell to the Unknown]]* (2006) - Anthology release

### Vierailut
* Cradle of Filth - *[[Dusk and Her Embrace]]* (1996, puhe kappaleessa *Haunted Shores*)
* Probot - *[[Probot (albumi)|Probot]]* (2004, laulu ja basso kappaleessa *Centuries of Sin*)
* HammerFall - *[[Chapter V: Unbent, Unbowed, Unbroken]]* (2005, laulu kappaleessa *Knights of the 21st Century*)

## Lähteet
Tuoksunätkelmä

**Tuoksunätkelmä** eli **tuoksuherne** (*Lathyrus odoratus*) on hernekasvien heimoon kuuluva Välimeren seudulta kotoisin oleva yksivuotinen palkokasvi, jota viljellään lähinnä koristeeksi. Lajista käytetään yleisesti myös nimeä **hajuherne**.

Tuoksunätkelmä voi kasvaa noin kaksi metriä pitkäksi. Sen kukat ovat suuremmat kuin ruoaksi käytettävien hernelajien, väriltään ruusunpunaiset, valkoiset tai violetinsävyiset, ja tuoksuvat melko voimakkaasti. Niistä kehittyy karvaisia palkoja, jotka sisältävät noin 6–12 hernettä. Siemeniä ei voi syödä ja koko kasvi on myrkyllinen. Palko ja siemenet sisältävät 3-aminopropionitriilia (BAPN).

Vaikka tuoksunätkelmää viljellään huomattavan laajalla alueella, sen luonnollinen levinneisyysalue on hyvin suppea. Sitä tavataan vaan Italian mannermaan eteläosassa ja Sisiliassa. Koska lajin ex situ -suojelu on puutteellista ja sitä kerätään luonnosta, Kansainvälinen luonnonsuojeluliitto luokitteli sen vuonna 2019 äärimmäisen uhanalaiseksi.

## Lähteet

## Aiheesta muualla
*Suomen Lajitietokeskus: Tuoksunätkelmä (''Lathyrus odoratus'')
*Pinkka, Lajintuntemuksen oppimisympäristö: Tuoksunätkelmä (''Lathyrus odoratus'')
*Luontoportti: Tuoksunätkelmä (''Lathyrus odoratus'')
*Puutarha.net: Tuoksuherne (''Lathyrus odoratus'')
*United States Department of Agriculture (USDA): ''Lathyrus odoratus'' 
*Flora of China: ''Lathyrus odoratus'' 
*Canadian Biodiversity Information Facility (CBIF): ''Lathyrus odoratus'' 
*Pherobase: Floral volatiles of ''Lathyrus odoratus''
Trelleborg

**Trelleborg** on entinen Ruotsin kaupunki ja nykyinen Trelleborgin kunnan keskustaajama. Trelleborg sijaitsee Skånen läänissä ja Skånen historiallisessa maakunnassa. Ennen vuoden 1997 lääniuudistusta se kuului Malmöhusin lääniin. Kaupunki sijaitsee Itämeren rannalla aivan Ruotsin eteläisimmällä rannikolla. Vuoden 2010 lopussa Trelleborgin kaupunkitaajamassa oli 28&nbsp;290 asukasta.

Trelleborgin alueella on ollut asutusta todennäköisesti jo tuhannen vuoden ajan. Ensimmäinen kirjallinen maininta kaupungista on vuodelta 1257. Trelleborgin satama on Ruotsin toiseksi suurin satama, sieltä on lauttayhteydet Saksan Rostockiin, Sassnitziin ja Travemündeen.

## Historiaa
900-luvulla tai jopa sitä aiemmin, kaupungin kohdalla oli tanskalaisten viikinkien rakentama kehälinna eli *trelleborg*. Tämän linnan jäänteet löytyivät 1990-luvulla, jolloin se rakennettiin uudestaan ja on edelleen yleisön tutustuttavissa. Nykyään siinä järjestetään myös monia kesätapahtumia. Kaupunki mainitaan Tanskan kuningashuoneen häälahjana Ruotsin prinssi Valdemar ensimmäiselle. Hyvin pian se valloitettiin takaisin Tanskalle, jonka hallinnassa se oli vuoteen 1658, jolloin koko Skåne menetettiin Ruotsille sodassa. Keskiajalla sillin kalastuksesta tuli kaupungille merkittävää. Kaupunkioikeudet Trelleborg sai vuonna 1867. Tästä oli kiittäminen niitä tahoja, jotka jatkuvasti olivat pitäneet asiaa esille Ruotsin valtiopäivillä vuodesta 1658.

## Talouselämä ja politiikka
Trelleborg on kaupunki, jossa työväenliikkeellä on ollut perinteisesti vahva kannatus ja sosialidemokraatit ovat olleet kunnallispolitiikan pääpuolue. Kaupungin teollistumisen aloitti 1800-luvulla perustettu Trelleborg AB. Muita merkittäviä yrityksiä ovat etiketti- ja sanomalehtivärejä valmistava Flint Group (XSYS Print solutions) ja sänkyvalmistaja DUX.

## Media
Paikallislehti Trelleborgs Allehanda ilmestyy kolmesti viikossa.

## Väestönkehitys

## Lähteet

## Aiheesta muualla

* Trelleborgin kunnan kotisivut
* Trelleborg AB
* TT-line Trelleborgista Travemündeen 
* Trelleborgin satama
Minimani

**Minimani** on yksityinen suomalainen hypermarkettiketju, joka myy kuluttajille päivittäis- ja käyttötavaroita kivijalkakaupoissa ja verkkokaupassa. Ketjun liikkeet sijaitsevat Jyväskylässä, Kokkolassa, Ideaparkissa Lempäälässä, Tampereen Lielahdessa, Seinäjoella, Vaasassa ja Rovaniemellä.

## Historiaa

Minimanin perusti vuonna 1986 Juhani Metsäranta toimittuaan ensin 26 vuotta K-kauppiaana Seinäjoella. Aluksi Minimani toimi halpakauppana ostaen isoja eriä ja myyden ne edullisesti. 1990-luvulla ketju laajeni, kun kaupat perustettiin Vaasaan, Kokkolaan ja Jyväskylään. 2000-luvulla Minimani on uudistanut myymälöitä hypermarketti-kaupoiksi, ja Lempäälän Ideaparkin entisen Tokmannin paikalle sekä Tampereen Lielahteen on avattu käyttötavaraan keskittyvät myymälät. Espoon Olarissa toimi Minimani vuosina 2005–2011.

Minimanin toimitusjohtajana toimii Niko Joensuu, joka aloitti tehtävässään kesäkuussa 2023. Joensuun edeltäjä tehtävässä oli Jussi Nummelin, joka toimi tehtävässä tammikuusta 2021 alkaen. Nummelinin edeltäjä tehtävässä oli entinen Keskon aluejohtaja Heikki Tynjälä, joka toimi tehtävässä syksystä 2013 alkaen. Hänen edeltäjänsä oli S-ryhmässä pitkän uran tehnyt kauppaneuvos Kalle Lähdesmäki.

Minimani avasi elokuussa 2020 uuden myymälän Rovaniemen Lampelaan. Rovaniemen myymälään investoitiin yli 20 miljoonaa euroa. Marraskuussa 2022 avattiin käyttötavaramyymälä Tampereen Lielahteen.

## Lähteet

## Aiheesta muualla
*Minimanin viralliset sivut
Sam Harris

**Sam Harris** (s. 9. huhtikuuta 1967) on yhdysvaltalainen kirjailija, filosofi ja neurotieteilijä. Hän on toimitusjohtaja ja toinen perustajista Project Reason -säätiössä, jonka tarkoitus on edistää sekularismia ja tieteellistä ajattelua yhteiskunnassa. Hänen kirjansa *[[Uskon loppu]]* sai vuonna 2005 PEN/Martha Albrand -palkinnon (First Nonfiction), ja hänen kirjoituksiaan on julkaistu lehdissä *[[Los Angeles Times]]*, *[[The Times]]*, *[[Free Inquiry]]* ja *[[Playboy]]*. Hän esiintyy myös dokumenttielokuvissa *[[The God Who Wasn't There]]* (2005) ja *[[The Unbelievers]]* (2013).

Harris on suorittanut BA-tutkinnon filosofiasta Stanfordin yliopistossa ja filosofian tohtorin tutkinnon neurotieteestä UCLA:ssa. Hän on tutkinut itämaisia ja länsimaisia uskontoja sekä uskonnollisen uskon syntyä aivoissa. Harris on kirjoittanut muiden muassa *[[The Huffington Post]]iin* ja *[[Truthdig]]in*-sivustolle.

Harris vietti lapsuutensa Los Angelesissa. Hänen isänsä oli kveekari ja hänen äitinsä juutalainen sitcom-tuottaja Susan Harris, joka loi tv-sarjan *[[Tyttökullat]]*. Harrisin mukaan hänen lapsuudenkotinsa oli ei-uskonnollinen.

## Teokset
* 
* 
* 
* 
* 
* 
* 

## Lähteet

## Aiheesta muualla
* Viralliset kotisivut 
* Harrisin kirjoituksia ''Huffington Postin'' sivuilla 
* Harrisin kirjoituksia ''Truthdigin'' sivuilla 
* *Free Inquiry* articles http://www.secularhumanism.org/index.php?section=library&page=harris_25_6  http://www.secularhumanism.org/index.php?section=library&page=harris_26_1  http://www.secularhumanism.org/index.php?section=library&page=sharris_26_3  http://www.secularhumanism.org/index.php?section=library&page=sharris_26_4  
* Sam Harris: Science can answer moral questions (TED Talk)
House of Wax

**House of Wax** on yhdysvaltalainen kauhuelokuva, jonka on ohjannut Jaume Collet-Serra. Elokuvan ensi-ilta oli 6. toukokuuta 2005. Siitä julkaistiin myös DVD 25. lokakuuta 2005. Elokuvassa näyttelevät muiden muassa Paris Hilton, Elisha Cuthbert ja Chad Michael Murray. 

House of Wax on uusintaversio vuoden 1953 samannimisestä elokuvasta, jossa näytteli Vincent Price, ja elokuvasta *[[Vahakabinetin arvoitus]]* vuodelta 1933. 

## Juoni

### Alku
Kuusi teiniystävystä ovat matkalla jalkapallo-otteluun. Illan tullen he päättävät leiriytyä metsänreunalle. Illalla nuorten pitäessä hauskaa paikalle pysäköi auto, jonka kuljettaja ei suostu näyttäytymään.

### Aamu
Aamulla Carlyn (Elisha Cuthbert) poikaystävän Waden (Jared Padalecki) autosta on hajonnut jäähdytin, eikä Wade pysty jatkamaan matkaa sillä. Carly liukastuu metsässä ja putoaa rinnettä alas eläinraatojen sekaan. Pojat tulevat auttamaan häntä. Paikalle saapunut tuntematon mies kuulee Waden autosta ja tarjoutuu viemään hänet ja Carlyn lähimpään kaupunkiin. Muut teineistä jatkavat matkaa jalkapallo-otteluun.

### Talo
Sillä aikaa Carly ja Wade tutustuvat kaupungissa paikalliseen Bo'hon, joka vie heidät talolleen. Ollessaan talossa Carly huomaa rikkonaisen etulampun Bon autossa ja yrittää saada Waden ulos talosta, mutta ei onnistu. Muut palaavat leiriin, sillä he eivät ehtineet jalkapallopeliin. Paige (Paris Hilton) ja hänen poikaystävänsä jäävät leiriin kahdestaan ja Carlyn veli Nick (Chad Michael Murray) ja Dalton lähtevät hakemaan Carlya ja Wadea. Nickin ja Daltonin saapuessa kaupunkiin he ihmettelevät sen tyhjyyttä, eivätkä löydä Carlya ja tämän poikaystävää. Dalton etsii vahakabinetista ja löytää Waden pianon äärestä. Dalton ei kuitenkaan tiedä talossa olevasta Vincentistä, joka saa hänet tapettua. Nickin etsiessä Carlya ja Wadea hän tapaa Bon, joka pitää Carlya vankina kellarissa. Carly saa huudettua apua, jonka jälkeen Nick tappelee hetken Bon kanssa ja telkeää hänet ulos siksi aikaa, kun menee hakemaan siskoansa.  

Samaan aikaan leirissä Vincent tappaa Blaken ja jahtaa Paigea sokeritehtaalle, missä hän lopulta tappaa Paigen. Nick ja Carly taas pakenevat Bo'ta elokuvateatteriin, jossa Nick luulee onnistuneensa tappamaan Bon. He lähtevät etsimään Wadea ja Daltonia Bon asunnolta. Pian Bo ilmestyy paikalle, muttei huomaa Nickiä eikä Carlya. Myös Vincent saapuu paikalle tuoden kuolleet Paigen ja Blaken mukanaan. 

## Roolitus

## Vastaanotto
Elokuva keräsi yhteensä 11 ehdokkuutta erilaisiin palkintoihin, joista se voitti neljä. Tärkein ehdokkuuksista oli Paris Hiltonin saama *MTV Movie Award* -ehdokkuus kategoriassa "Paras scared-as-sh**t-kohtaus". Lisäksi elokuva on saanut kolme *[[Teen Choice -palkinto]]a*.
*Rotten Tomatoes* antoi elokuvan arvosanaksi 4,3/10. 

## Lähteet

## Aiheesta muualla
*